Sylvain Arend

Sylvain Julien Victor Arend (Robelmont, Luxenburgo, 1902ko abuztuak 6-1992ko otsailak 18) astronomo belgiar bat izan zen, bere interes esparru nagusia astrometria zelarik. Ucclen dagoen Belgikako Errege Behatokian lan egin zuen.

Biografia 

Bruselako Unibertsitate Librean ikasi zuen, non Zientzia Fisiko eta Matematiketan doktoretza lortu zuen. Belgikako Errege Behatokian 1928an hasi zen lanean, eta erakunde honetan, non Astrometria eta Zeru Mekanikaren departamenduko zuzendari izan zen, 1967 arte egon zen. Nagusiki astrometria eta argazkigintza astrometrikoa interesatu zitzaizkion.

Noba baten aurkitzailea izan zen, Nova Scuti 1952, baita hiru kometarena ere: 49P/Arend-Rigaux eta 50P/Arend kometak, eta, Georges Rolandekin batera, Arend-Roland kometa. Zenbait izar aldagarri eta 50 asteroide inguru ere aurkitu edo elkarraurkitu zituen, horien artean 1916 Boreas Amor asteroidea eta 1583 Antiloko asteroide troiarra nabarmentzen direlarik. 1652 Hergé, hala Tintinen sortzailea izan zen Hergégatik deitua eta Jules Vernek sortutako Nemo kapitainaren omenez izendatutako 1640 Nemo asteroideen aurkitzailea ere izan zen. 1563 Noël asteroidea bere seme Emanuel Arenden omenez izendatu zuen. Estatubatuar behatokiekin elkarlanean izar bitarrei buruzko ikerketan ere oso bizi lan egin zuen.

Belgikako astronomoak